|  |  |  |  |  |
| --- | --- | --- | --- | --- |
| **Naziv akta: Plan razvoja Grada Ludbrega za razdoblje od 2021.-2027. godine** | | | | |
| **Razdoblje savjetovanja: od 22.02.2021. do 23.03.2021.** | | | | |
| **Korisnik** | **Komentar** | **Datum** | **Status** | **Odgovor** |
| Igor Dobec | LUMEN - Ludbreška udruga mladih entuzijasta Ljudevita Gaja 4 42230 Ludbreg Članovi i predstavnici udruge LUMEN, kao jedine udruga za mlade u ludbreškom kraju smatraju da su mladi kao jedna od najbitnijih društvenih skupina u potpunosti zapostavljeni Planom razvoja Grada 2021-2027. Udruga LUMEN je sa 6 financiranih projekata i 74 međunarodna partnerstva unutar programa ERASMUS+ 2013-2020 unutar područja mladih prepoznata kao jedna od najaktivnijih hrvatskih organizacija. Također kao udruga koja radi s ludbreškim mladima duže od 20 godina, ispitivanjem mišljenja i terenskim anketiranjem mladih kroz godine rada udruge radili smo na rješavanju ukazanih problema, prvenstveno nedostatka prostora za mlade. Sufinaciranja aktivnosti udruge od strane Grada iznosi ispod 5% godišnjeg proračuna udruge. Nakon prisilnog iseljenja iz bivšeg Doma Tehnike 2014. godine (današnja Srednja škola Ludbreg), zahvaljujući privatnim donatorima i većinom kroz Europske fondove udruga je uredila svoj neovisni Klub mladih i volonterski centar u kojem provodi međunarodne programe i aktivnosti. Zbog razloga jer se navedeni prostor nalazi u stambenoj zgradi navedeni prostor nije adekvatan za glasnije aktivnosti s više sudionika (koncerti, slušanje muzike, radionice kod kojih se koriste glasniji alati), te za aktivnosti nakon 22:00h. Unatoč godinama rada još nismo riješili najveći problem zbog kojeg su mladi iz Ludbrega u depriviranoj situaciji u odnosu na mlade iz ostalih okolnih gradova, ali većinom i mlade iz Europe. Naime većina gradova je udrugama mladih omogućila korištenje javnih prostora za alternativne centre urbane kulture u kojima se mogu odvijati aktivnosti uz minimalno 150-200 sudionika. Gotovo u svim situacijama udruge same financiranju rad alternativnih centara kroz projekte i redovne aktivnosti. Tako već godinama u okolici Ludbrega suradnjom organizacija mladih i jedinica lokalne samouprave djeluju: - Koprivnica - Dom mladih, FUNK (vojarna) - Varaždin - Kulturana, P4 - Novi Marof - Stara škola - Križevci - Klub kulture - Čakovec - CeZaM Navedeni objekti se većinom sami financiraju, a nije nerijetko da i zapošljavaju nekoliko mladih osoba. Ono što je još bitnije, mladima bi omogućili dodatni sadržaj zbog kojeg se žele vraćati iz mjesta studiranja natrag u Ludbreg. S obzirom na kupovinu stare ciglane i mlina od strane Grada, predlažemo da se budućim programom predvidi prostor za Centar alternativne kulture mladih koji bi se financirao svojim radom i budućim projektima. Njime bi se omogućio mladima multimedijski neovisan prostor za glazbene probe, koncerte, slušaone, filmske projekcije, predavanja i radionice većeg opsega. Takav prostor bi također proširio turističku ponudu grada te privlačio mlade iz okolnih sredina. Objekti poput garaže ili tvorničke hale od 150-250 m2 bi zadovoljavao potrebe za buduće programe mladih, a takvih objekata ima nekoliko u trenutnom gradskom vlasništvu. Igor Dobec, predsjednik udruge | 23.2.2021. 14:03 | -*Djelomično prihvaćen* | Prihvaćen djelomično.  Mladi kao društvena skupina uključeni su kroz planirane projekte od strateškog značaja za Grad Ludbreg te projektne aktivnosti koje su direktno usmjerene na mlade kao društvenu skupinu. Kao primjer navodimo strateške projekte Outdoor Ludbreg, Povijesni park Ludbreg te Sportski park Ludbreg. Navedeni projekti u sebi sadrže aktivnosti koje će konkretno koristiti mladi, kao npr. atletska staza, igrališta za košarku i odbojku, bike park, uređene šetnice, prostori za edukaciju djece i mladih na otvorenom, prostori za predavanja, edukaciju i aktivnosti mladih u budućem Kulturnom centru, razvijena sportska infrastruktura, društvena infrastruktura poput bazena.  Vezano na prijedlog da se budućim programom predvidi prostor za Centar alternativne kulture mladih, navodimo da je u Planu navedeno da će se prostor Ciglane i Mlina koristiti u društvene svrhe, da će se za njih odrediti nova namjena te da se ini mogu prenamijeniti za kulturne, društvene ili turističke sadržaje koje će moći koristiti sve dobne skupine ovisno o njihovim potrebama.  Sukladno iznad navedenome, komentar se prihvaća djelomično, jer su tražene stavke već navedene u dokumentu. |